CELEX: 32002D0632
Language: el
Date: 2002-03-12 00:00:00
Title: 2002/632/ΕΚ: Απόφαση της Επιτροπής, της 12ης Μαρτίου 2002, σχετικά με την κρατική ενίσχυση την οποία η Γερμανία προτίθεται να χορηγήσει στο ναυπηγείο Flender Werft AG, Lübeck (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 913]

Avis juridique important

|

32002D0632

2002/632/ΕΚ: Απόφαση της Επιτροπής, της 12ης Μαρτίου 2002, σχετικά με την κρατική ενίσχυση την οποία η Γερμανία προτίθεται να χορηγήσει στο ναυπηγείο Flender Werft AG, Lübeck (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 913]  

Επίσημη Εφημερίδα αριθ. L 203 της 01/08/2002 σ. 0060 - 0063

Απόφαση της Επιτροπήςτης 12ης Μαρτίου 2002σχετικά με την κρατική ενίσχυση την οποία η Γερμανία προτίθεται να χορηγήσει στο ναυπηγείο Flender Werft AG, Lübeck[κοινοποιηθείσα υπό τον αριθμό Ε(2002) 913](Το κείμενο στη γερμανική γλώσσα είναι το μόνο αυθεντικό)(Κείμενο που παρουσιάζει ενδιαφέρον για τον ΕΟΧ)(2002/632/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 88 παράγραφος 2 πρώτο εδάφιο,τη συμφωνία για τον Ευρωπαϊκό Οικονομικό Χώρο, και ιδίως το άρθρο 62 παράγραφος 1 στοιχείο α),τον κανονισμό (ΕΚ) αριθ. 1540/98 του Συμβουλίου, της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας(1),Αφού κάλεσε τα ενδιαφερόμενα μέρη να υποβάλουν τις παρατηρήσεις σύμφωνα με τις προαναφερθείσες διατάξεις,Εκτιμώντας τα ακόλουθα:I. Η ΔΙΑΔΙΚΑΣΙΑ(1) Με επιστολή της 20ής Οκτωβρίου 2000, η Γερμανία κοινοποίησε στην Επιτροπή την ενίσχυση που επρόκειτο να χορηγήσει στο ναυπηγείο Flender Werft, Lübeck. Υπέβαλε περαιτέρω πληροφορίες στην Επιτροπή με επιστολές στις 15 Δεκεμβρίου 2000 και 15 Φεβρουαρίου 2001.(2) Με επιστολή της 18ης Απριλίου 2001, η Επιτροπή πληροφόρησε τη Γερμανία ότι αποφάσισε να κινήσει τη διαδικασία του άρθρου 88 παράγραφος 2 της συνθήκης ΕΚ σχετικά με την ενίσχυση.(3) Η απόφαση της Επιτροπής σχετικά με την κίνηση της διαδικασίας δημοσιεύθηκε στην Επίσημη Εφημερίδα των Ευρωπαϊκών Κοινοτήτων(2). Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους.(4) Η Επιτροπή δεν έλαβε παρατηρήσεις εκ μέρους τρίτων.II. ΑΝΑΛΥΤΙΚΗ ΠΕΡΙΓΡΑΦΗ ΤΗΣ ΕΝΙΣΧΥΣΗΣ(5) Η Γερμανία προτίθεται να χορηγήσει περιφερειακή επενδυτική ενίσχυση στο ναυπηγείο Flender Werft AG, Lübeck, στο πλαίσιο του εγκεκριμένου κοινού προγράμματος βελτίωσης των περιφερειακών οικονομικών διαρθρώσεων (Gemeinschaftsaufgabe: Verbesserung der regionalen Wirtschaftsstruktur)(3). Η ενίσχυση θα χορηγηθεί για την επένδυση σε μια νέα πλωτή δεξαμενή ανυψωτικής ικανότητας 20000 τόνων. Το ναυπηγείο θα κατασκευάσει το ίδιο την δεξαμενή. Το κόστος της υπολογίζεται σε 16,4 εκατομμύρια ευρώ και το ποσό της ενίσχυσης σε 869000 ευρώ.(6) Η νέα δεξαμενή θα αντικαταστήσει την παλαιά, ανυψωτικής ικανότητας 16000 τόνων. Η παλαιά δεξαμενή πωλήθηκε και παραδόθηκε στον νέο ιδιοκτήτη της το Φεβρουάριο του 2001. Τα έσοδα ήταν 9,2 εκατομύρια ευρώ και χρησίμευσαν για τη χρηματοδότηση της νέας πλωτής δεξαμενής.(7) Αποδέκτης της ενίσχυσης είναι το ναυπηγείο Flender Werft AG στη Lübeck, στο κρατίδιο του Schleswig-Holstein. Η περιοχή ανήκει στις ενισχυόμενες περιοχές του άρθρου 87 παράγραφος 3 στοιχείο γ) της συνθήκης ΕΚ. Το ναυπηγείο κατασκευάζει ποντοπόρα πλοία και απασχολεί σήμερα 780 άτομα. Εκτός από τις ναυπηγικές αναλαμβάνει και επισκευαστικές εργασίες. Σε βάση εργατοωρών, οι επισκευές αντιπροσωπεύουν το 5 % των εργασιών του. Το ναυπηγείο κατασκευάζει, επίσης, πλωτές δεξαμενές.(8) Στην απόφασή της να κινήσει τη διαδικασία η Επιτροπή τόνισε ότι, βάσει του άρθρου 7 του κανονισμού (ΕΚ) αριθ. 1540/98 του Συμβουλίου, της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας(4) (στο εξής "κανονισμός ναυπηγείων"), επιτρέπονται ενισχύσεις μόνον για επενδύσεις για την αναβάθμιση ή τον εκσυγχρονισμό υπαρχόντων ναυπηγείων που αποβλέπουν στη βελτίωση της παραγωγικότητας υφιστάμενων εγκαταστάσεων. Κατά τη γνώμη της Επιτροπής το πεδίο εφαρμογής του άρθρου 7 περιορίζεται στην αναβάθμιση υφιστάμενων εγκαταστάσεων με σκοπό τη βελτίωση της παραγωγικότητας και κατ' επέκταση την άνοδο της ανταγωνιστικότητας των ναυπηγείων. Η Επιτροπή, συνεπώς, αμφέβαλε αν η αντικατάσταση της παλαιάς πλωτής δεξαμενής, ανυψωτικής ικανότητας 16000 τόνων, με μια νέα μεγαλύτερης ανυψωτικής ικανότητας συνιστά εκσυγχρονισμό ή αναβάθμιση κατά την έννοια του άρθρου 7 του κανονισμού.III. ΠΑΡΑΤΗΡΗΣΕΙΣ ΤΗΣ ΓΕΡΜΑΝΙΑΣ(9) Η Γερμανία αναφέρει ότι η συνεχώς αυξανόμενη κίνηση στη Βαλτική Θάλασσα καθιστά αναγκαία την ύπαρξη επαρκούς ανυψωτικής ικανότητας για τις επισκευές πλοίων στη Lübeck, που αποτελεί τον μεγαλύτερο λιμένα της Γερμανίας στη Βαλτική. Ως εκ τούτου, το Flender Werft συγκέντρωσε τις δραστηριότητές του κυρίως στις επισκευαστικές εργασίες και διατήρησε την αναγκαία επισκευαστική χωρητικότητα για πολλά χρόνια, αμετάβλητη. Η παλαιά πλωτή δεξαμενή των 16000 τόνων τέθηκε σε λειτουργία το 1986 αλλά αποδεικνύεται πλέον πολύ μικρή για τις τρέχουσες ανάγκες. Όταν ολοκληρωθεί η ναυπήγηση των μεγάλων μεταγωγικών που θα αρχίσουν σύντομα να κυκλοφορούν στη Βαλτική, θα υπάρχουν τουλάχιστον δεκαέξι πλοία τα οποία θα είναι αδύνατον να επισκευασθούν από το ναυπηγείο Flender Werft εξαιτίας του μικρού μεγέθους της παλαιάς πλωτής δεξαμενής. Αν δεν προσαρμόσει τη δεξαμενή στα νέα δεδομένα, οι δραστηριότητες του ναυπηγείου όχι μόνον θα στασιμοποιηθούν αλλά θα μειωθούν, δεδομένου ότι από την πείρα είναι γνωστό ότι οι πελάτες στρέφονται προς εκείνους που είναι σε θέση να τους εξυπηρετήσουν. Αυτό θα είχε ως αποτέλεσμα να μην αξιοποιείται πλήρως το εργατικό δυναμικό, πράγμα που με τη σειρά του θα οδηγούσε σε μείωση της ανταγωνιστικότητας της επιχείρησης και στην απόλυση προσωπικού. Η νέα δεξαμενή θα συμβάλει στην αποφυγή του ενδεχόμενου αυτού, στη διαφύλαξη των θέσεων απασχόλησης και στη διατήρηση της ανταγωνιστικότητας του ναυπηγείου. Με την αλλαγή προς μια μεγαλύτερη πλωτή δεξαμενή, το ναυπηγείο Flender Werft θα προσαρμοσθεί στις εξελίξεις της αγοράς και θα εξασφαλίσει την ύπαρξη επαρκούς επισκευαστικής χωρητικότητας ανάλογα με τη ζήτηση στην αγορά.(10) Η Γερμανία αναφέρει ότι υπήρχαν βάσιμοι τεχνικοί λόγοι για τους οποίους η παλαιά πλωτή δεξαμενή δεν μπορούσε να επιμηκυνθεί, να διαπλατυνθεί ή να γίνει μεγαλύτερη. Ο εκσυγχρονισμός της δεξαμενής είναι αδύνατος από τεχνικής απόψεως. Κατά τη γνώμη της Γερμανίας, την αντικατάσταση της δεξαμενής επιβάλλουν οι εξελίξεις στην αγορά, με αποτέλεσμα η ενίσχυση να είναι συμβιβάσιμη με τις διατάξεις του κανονισμού ναυπηγείων σχετικά με τη χορήγηση επενδυτικών ενισχύσεων.(11) Η Γερμανία τονίζει επίσης ότι ο κανονισμός ναυπηγείων αποβλέπει κυρίως στη μείωση της ναυπηγικής ικανότητας, ενώ σκοπός της χορήγησης ενίσχυσης στην παρούσα περίπτωση είναι η στήριξη της αντικατάστασης μιας πλωτής δεξαμενής που στην πράξη θα χρησιμοποιηθεί αποκλειστικά για επισκευαστικές εργασίες, με εξαίρεση τον χρωματισμό νέων πλοίων. Η σύναψη επισκευαστικών συμβάσεων για τα νέα μεγάλα μεταγωγικά πλοία στη Βαλτική θα καταστεί δυνατή μόνον με την νέα πλωτή δεξαμενή.IV. ΑΞΙΟΛΟΓΗΣΗ ΤΗΣ ΕΝΙΣΧΥΣΗΣ(12) Βάσει του άρθρου 87 παράγραφος 1 της συνθήκης ΕΚ, ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό δια της ευνοϊκής μεταχειρίσεως ορισμένων επιχειρήσεων ή ορισμένων κλάδων παραγωγής είναι ασυμβίβαστες με την κοινή αγορά, κατά το μέτρο που επηρεάζουν τις μεταξύ κρατών μελών συναλλαγές. Βάσει της πάγιας νομολογίας του Δικαστηρίου και του Πρωτοδικείου των ΕΚ, το κριτήριο του επηρεασμού των συναλλαγών πληρείται εφόσον η δικαιούχος επιχείρηση διεξάγει οικονομική δραστηριότητα η οποία συνεπάγεται εμπόριο μεταξύ κρατών μελών.(13) Η Επιτροπή σημειώνει ότι η κοινοποιηθείσα ενίσχυση αφορά τη χρηματοδότηση με κρατικούς πόρους των δαπανών που θα έφερε κανονικά το ίδιο το ναυπηγείο για την αγορά νέας πλωτής δεξαμενής. Επιπλέον, η ναυπήγηση αποτελεί οικονομική δραστηριότητα που συνεπάγεται συναλλαγές μεταξύ κρατών μελών. Ως εκ τούτου, η ενίσχυση υπάγεται στις διατάξεις του άρθρου 87 παράγραφος 1 της συνθήκης ΕΚ.(14) Δυνάμει του άρθρου 87 παράγραφος 3 στοιχείο ε) της συνθήκης ΕΚ, συμβιβάσιμες με την κοινή αγορά δύνανται να θεωρηθούν και οι κατηγορίες ενισχύσεων που καθορίζονται με απόφαση του Συμβουλίου το οποίο αποφασίζει με ειδική πλειοψηφία, προτάσει της Επιτροπής.(15) Η Επιτροπή σημειώνει ότι στη βάση αυτή το Συμβούλιο εξέδωσε τον κανονισμό ναυπηγείων στις 29 Ιουνίου 1998(5). Το άρθρο 2 του εν λόγω κανονισμού ορίζει ότι ως συμβιβάσιμες με την κοινή αγορά μπορούν να θεωρούνται οι ενισχύσεις οι οποίες χορηγούνται, είτε άμεσα είτε έμμεσα, για τη ναυπήγηση, τη μετατροπή και την επισκευή πλοίων, μόνον εφόσον τηρούν τις διατάξεις του κανονισμού.(16) Βάσει του άρθρου 10 παράγραφος 2 στοιχείο β) του κανονισμού ναυπηγείων, κάθε απόφαση σχετικά με την εφαρμογή καθεστώτος ενισχύσεων γενικής ισχύος, συμπεριλαμβανομένων των γενικής ισχύος καθεστώτων περιφερειακών ενισχύσεων, εφόσον αποδέκτης είναι επιχείρηση εμπίπτουσα στον κανονισμό, πρέπει να κοινοποιούνται στην Επιτροπή εκ των προτέρων ούτως ώστε να ελεγχθεί το συμβιβάσιμό τους με το άρθρο 87 της συνθήκης.(17) Η Επιτροπή σημειώνει ότι, βάσει του κανονισμού, ως "ναυπήγηση" νοείται η κατασκευή, στην Κοινότητα, αυτοπροωθούμενων ποντοπόρων εμπορικών πλοίων. Επιπλέον, η Επιτροπή σημειώνει ότι το ναυπηγείο Flender Werft κατασκευάζει πλοία του τύπου αυτού και ως εκ τούτου αποτελεί επιχείρηση υπαγόμενη στις διατάξεις του κανονισμού. Κοινοποιούσα, συνεπώς, την υπόψη ενίσχυση η Γερμανία συμμορφώθηκε με την υποχρέωση κοινοποίησης την οποία υπέχει βάσει του άρθρου 10 παράγραφος 2 στοιχείο β) του κανονισμού.(18) Το άρθρο 7 του κανονισμού ναυπηγείων ορίζει ότι οι ενισχύσεις που χορηγούνται σε επενδύσεις για την αναβάθμιση ή τον εκσυγχρονισμό υπαρχόντων ναυπηγείων και δεν συνδέονται με την οικονομική αναδιάρθρωση του οικείου ναυπηγείου(-ων), αποβλέπουν δε στη βελτίωση της παραγωγικότητας υφιστάμενων εγκαταστάσεων, μπορούν να θεωρηθούν συμβιβάσιμες με την κοινή αγορά εφόσον στις περιοχές που ανταποκρίνονται στα κριτήρια του άρθρου 87 παράγραφος 3 στοιχείο γ) της συνθήκης, η ένταση ενίσχυσης δεν υπερβαίνει το 12,5 % του ισχύοντος περιφερειακού ανώτατου ορίου, αναλόγως ποιο είναι το χαμηλότερο ποσό.(19) Το ναυπηγείο βρίσκεται στην περιοχή της Lübeck, δηλαδή σε ενισχυόμενη βάσει του άρθρου 87 παράγραφος 3 στοιχείο γ) περιοχή, με ανώτατο όριο ενίσχυσης το 18 % των ΑΙΕ. Η Επιτροπή σημειώνει ότι η νέα δεξαμενή θα κοστίσει 16,4 εκατομμύρια ευρώ. Η παλαιά πωλήθηκε έναντι ποσού 9,2 εκατομμυρίων ευρώ με το οποίο χρηματοδοτήθηκε η νέα δεξαμενή.(20) Η Επιτροπή σημειώνει ότι, κατά τα λεγόμενα της Γερμανίας, η αντικατάσταση της παλαιάς πλωτής δεξαμενής με νέα μεγαλύτερης χωρητικότητας δεν πρέπει να θεωρηθεί ως νέα επένδυση αλλά ως επένδυση αντικατάστασης και συνεπώς εκσυγχρονισμού της παλαιάς δεξαμενής. Ως εκ τούτου, μόνον η διαφορά μεταξύ του κόστους της νέας δεξαμενής και των εσόδων από την πώληση της παλαιάς πρέπει να ληφθεί ως επιλέξιμο κόστος για τους σκοπούς του υπολογισμού της έντασης της ενίσχυσης. Εάν υποτεθεί ότι το επιλέξιμο κόστος ανέρχεται σε 7,2 εκατομμύρια ευρώ, η ένταση ενίσχυσης για το ποσό των 869000 ευρώ ισοδυναμεί με 12 %, με αποτέλεσμα να συμμορφώνεται προς τις διατάξεις του κανονισμού.(21) Όσον αφορά το εάν η αντικατάσταση της παλαιάς πλωτής δεξαμενής με μία καινούργια και μεγαλύτερη δεξαμενή μπορεί να θεωρηθεί ότι συνιστά αναβάθμιση ή εκσυγχρονισμό κατά την έννοια του άρθρου 7 του κανονισμού ναυπηγείων, η Επιτροπή σημειώνει τις παρατηρήσεις που υπέβαλε η Γερμανία κατά την κίνηση της διαδικασίας. Οι πληροφορίες που διαθέτει η Επιτροπή επιβεβαιώνουν ότι στη Βαλτική Θάλασσα λειτουργούν σήμερα όλο και μεγαλύτερα πλοία(6) και ότι μια μεγαλύτερη πλωτή δεξαμενή είναι σαφώς απαραίτητη για να διατηρήσει μελλοντικά τη θέση του το ναυπηγείο Flender Werft στην αγορά των επισκευαστικών εργασιών. Το συμπέρασμα αυτό δεν βασίζεται μόνον σε πληροφορίες σχετικά με το εκτόπισμα των πλοίων, αλλά και στις μεγαλύτερες διαστάσεις τους. Το πλάτος και η ανυψωτική ικανότητα μιας πλωτής δεξαμενής αλληλοσυνδέονται, με αποτέλεσμα η μεγαλύτερη ανυψωτική ικανότητα να απαιτεί μεγαλύτερη δεξαμενή. Όχι μόνον η μικρότερη ανυψωτική ικανότητα αλλά και οι διαστάσεις της παλαιάς πλωτής δεξαμενής θα καθιστούσαν δυσχερέστατη την επισκευή των μεγαλύτερων αυτών σκαφών(7).(22) Η Επιτροπή παρατηρεί ότι η αντικατάσταση της παλαιάς πλωτής δεξαμενής με μια μεγαλύτερη θα συμβάλει στη βελτίωση της παραγωγικότητας των επισκευαστικών εργασιών του ναυπηγείου. Λαμβάνοντας υπόψη την ανάπτυξη της αγοράς, η χρήση της παλαιάς πλωτής δεξαμενής είχε φθάσει στο όριό της με αποτέλεσμα να μην προβλέπεται πλήρης αξιοποίηση του εργατικού της δυναμικού τα επόμενα χρόνια. Η μεγαλύτερη δεξαμενή επιτρέπει τη σύναψη επισκευαστικών συμβάσεων για πλοία παντός μεγέθους της αγοράς. Υπό τον όρο ότι θα είναι ανταγωνιστικό και ότι θα μπορέσει να συγκεντρώσει παραγγελίες από όλα τα τμήματα της αγοράς, το ναυπηγείο θα μπορέσει να αξιοποιήσει καλύτερα το υφιστάμενο προσωπικό του και, με τον τρόπο αυτόν, να αυξήσει την παραγωγικότητά του. Η τρέχουσα δυνητική αύξηση της παραγωγικότητας, ωστόσο, δεν μπορεί να αποδοθεί άμεσα στη μεγαλύτερη πλωτή δεξαμενή, αλλά στη συνολική ανταγωνιστικότητα του ναυπηγείου. Η μεγαλύτερη πλωτή δεξαμενή θα συμβάλει στη δυνητική αυτή ανάπτυξή του κατά το ότι αποτελεί προϋπόθεση προς τούτο.(23) Οι πληροφορίες που έχει στη διάθεσή της η Επιτροπή επιβεβαιώνουν επίσης ότι για τεχνικούς λόγους, η παλαιά πλωτή δεξαμενή δεν μπορούσε να μεγεθυνθεί ή να μετατραπεί σε δεξαμενή μεγαλύτερης ανυψωτικής ικανότητας. Ως εκ τούτου, η μόνη δυνατότητα αναβάθμισης της πλωτής δεξαμενής είναι η αντικατάστασή της με νέα.(24) Όσον αφορά τη ανυψωτική ικανότητα, η Επιτροπή παρατηρεί ότι η χρησιμοποίηση πλωτής δεξαμενής για την κατασκευή νέων πλοίων αυξάνει την ναυπηγική ικανότητα του υπόψη ναυπηγείου. Βάσει των πληροφοριών της, ωστόσο, το 95 % των υφιστάμενων πλωτών δεξαμενών στον κόσμο χρησιμοποιούνται σήμερα για την επισκευή ή μετατροπή πλοίων και όχι για την κατασκευή νέων σκαφών.(25) Η παλαιά δεξαμενή χρησιμοποιείτο για επισκευές πλοίων από το ναυπηγείο Flender Werft και πωλήθηκε στη λιμενική αρχή της Δουνκέρκης στη Γαλλία, όπου οι πλωτές δεξαμενές χρησιμοποιούνται ευρέως για επισκευές, καθώς δεν αναπτύσσεται ναυπηγική δραστηριότητα στη Δουνκέρκη. Η Γερμανία επιβεβαιώνει, επίσης, ότι το ναυπηγείο Flender Werft θα χρησιμοποιήσει τη νέα δεξαμενή αποκλειστικά για τις επισκευές πλοίων με εξαίρεση το χρωματισμό νέων πλοίων.(26) Συνεπώς, λαμβάνοντας ιδίως υπόψη το γεγονός ότι η παλαιά δεξαμενή δεν μπορούσε να διευρυνθεί για τεχνικούς λόγους και ότι τα μεγαλύτερα πλοία που κυκλοφορούν στη Βαλτική υποχρεώνουν το ναυπηγείο να προσαρμόσει τις επισκευαστικές του εγκαταστάσεις ούτως ώστε να παραμείνει στην αγορά, η Επιτροπή είναι της γνώμης ότι η αντικατάσταση της παλαιάς πλωτής δεξαμενής με νέα μεγαλύτερου πλάτους και ανυψωτικής ικανότητας, η οποία θα χρησιμοποιηθεί αποκλειστικά για επισκευές πλοίων μπορεί να θεωρηθεί ότι συνιστά αναβάθμιση υφιστάμενης εγκατάστασης κατά την έννοια του άρθρου 7 του κανονισμού ναυπηγείων.(27) Ωστόσο, η Επιτροπή θεωρεί ότι η αντικατάσταση της πλωτής δεξαμενής δύναται να ισοδυναμεί με αναβάθμιση υφιστάμενης εγκατάστασης κατά την έννοια του κανονισμού ναυπηγείων μόνον εφόσον η δεξαμενή χρησιμοποιηθεί αποκλειστικά για την επισκευή πλοίων. Μια πλωτή δεξαμενή χρησιμοποιούμενη για την κατασκευή νέων πλοίων δεν θα μπορούσε να θεωρηθεί ως αναβάθμιση ή εκσυγχρονισμός αλλά ως νέα εγκατάσταση αυξάνουσα την ικανότητα κατασκευής νέων πλοίων. Ως εκ τούτου, η ενίσχυση δύναται να θεωρηθεί συμβιβάσιμη με τον κανονισμό ναυπηγείων και, κατ' επέκταση, με την κοινή αγορά μόνον εφόσον η χρήση της πλωτής δεξαμενής περιορισθεί στην επισκευή πλοίων και δεν περιλαμβάνει την κατασκευή νέων πλοίων, εξασφαλίζοντας με τον τρόπο αυτόν ότι δεν πρόκειται να υπάρξει αύξηση της παραγωγικής ικανότητας στον τομέα αυτόν.(28) Η Επιτροπή, συνεπώς, απαιτεί από τη Γερμανία να διασφαλίσει ότι η νέα πλωτή δεξαμενή θα χρησιμοποιηθεί αποκλειστικά για την επισκευή πλοίων στο ναυπηγείο Flender Werft. Η μόνη εξαίρεση είναι η χρήση της πλωτής δεξαμενής για το χρωματισμό νέων σκαφών. Η Γερμανία πρέπει επίσης να εξασφαλίσει ότι η πλωτή δεξαμενή, ανυψωτικής ικανότητας 20000 τόνων, την οποία το ναυπηγείο Flender Werft θα χρησιμοποιήσει για την επισκευή πλοίων, δεν πρόκειται να πωληθεί σε ναυπηγείο που θα τη χρησιμοποιήσει για την κατασκευή νέων σκαφών.V. ΣΥΜΠΕΡΑΣΜΑ(29) Για τους ανωτέρω λόγους, η Επιτροπή θεωρεί ότι η αντικατάσταση της πλωτής δεξαμενής, ανυψωτικής ικανότητας 16000 τόνων με μεγαλύτερη δεξαμενή, ικανότητας 20000 τόνων συνιστά αναβάθμιση υφιστάμενης εγκατάστασης κατά την έννοια του άρθρου 7 του κανονισμού ναυπηγείων. Ωστόσο, προκειμένου να εξασφαλισθεί ότι η πλωτή δεξαμενή δεν πρόκειται να χρησιμοποιηθεί για την κατασκευή νέων πλοίων, συμβάλλοντας με τον τρόπο αυτό στην αύξηση της παραγωγικής ικανότητας στον εν λόγω ευαίσθητο τομέα, η Γερμανία οφείλει να εξασφαλίσει ότι η πλωτή δεξαμενή θα χρησιμοποιηθεί αποκλειστικά για την επισκευή πλοίων. Η Γερμανία οφείλει, επίσης, να εξασφαλίσει ότι η πλωτή δεξαμενή δεν θα πωληθεί στο μέλλον σε ναυπηγείο το οποίο ενδέχεται να την χρησιμοποιήσει για την κατασκευή νέων πλοίων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η ενίσχυση ύψους 869000 ευρώ την οποία η Γερμανία προτίθεται να χορηγήσει στο ναυπηγείο Flender Werft AG, Lübeck είναι συμβιβάσιμη με την κοινή αγορά υπό τις προϋποθέσεις που περιγράφονται στο άρθρο 2.Άρθρο 2Η Γερμανία θα εξασφαλίσει ότι το ναυπηγείο Flender Werft AG θα χρησιμοποιήσει την πλωτή δεξαμενή, ανυψωτικής ικανότητας 20000 τόνων, αποκλειστικά για την επισκευή πλοίων και το χρωματισμό νέων σκαφών.Η Γερμανία θα εξασφαλίσει ότι, σε περίπτωση πώλησης από το ναυπηγείο Flender Werft AG της πλωτής δεξαμενής, ανυψωτικής ικανότητας 20000 τόνων, η δεξαμενή δεν πρόκειται να πωληθεί σε άλλο ναυπηγείο το οποίο ενδέχεται να την χρησιμοποιήσει για την κατασκευή νέων σκαφών.Άρθρο 3Η Γερμανία θα κοινοποιήσει στην Επιτροπή, εντός δύο μηνών από την έκδοση της παρούσας απόφασης, τα μέτρα που έλαβε προκειμένου να συμμορφωθεί προς αυτήν.Άρθρο 4Η παρούσα απόφαση απευθύνεται στην Ομοσπονδιακή Δημοκρατία της Γερμανίας.Βρυξέλλες, 12 Μαρτίου 2002.Για την ΕπιτροπήMario MontiΜέλος της Επιτροπής(1) ΕΕ L 202 της 18.7.1998, σ. 1.(2) ΕΕ C 191 της 7.7.2001, σ. 15.(3) 29ο πρόγραμμα-πλαίσιο, κρατική ενίσχυση E 3/2001· αναγνώριση της καταλληλότητας των μέτρων, που κοινοποιήθηκε στη Γερμανία με την επιστολή D/50559 της 8ης Φεβρουαρίου 2001.(4) Βλέπε υποσημείωση 1.(5) Βλέπε υποσημείωση 1.(6) Τα σκάφη που απαντώνται συχνότερα στη Βαλτική Θάλασσα είναι: επιβατηγά μεταγωγικά, σκάφη μεταφοράς εμπορευματοκιβωτίων, πλοία γενικού φορτίου και μικρά δεξαμενόπλοια.(7) Το εσωτερικό πλάτος της παλαιάς δεξαμενής ήταν 34 μέτρα ενώ της νέας είναι 37 μέτρα. Πλοία μεγέθους Panamax όπως τα επιβατηγά μεταγωγικά που κυκλοφορούν στη Βαλτική έχουν πλάτος περίπου 32 μέτρα.